RESOLUCIÓN do 15 de novembro de 2007 pola que se lles dá publicidade aos convenios de colaboración subscritos por este ente público nos meses de maio, xuño, xullo e agosto de 2007.
INSTITUTO ENERXÉTICO DE GALICIA — III. OUTRAS DISPOSICIÓNS — 21/11/2007

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos polo Instituto Enerxético de Galicia nos meses de maio, xuño, xullo e agosto do ano 2007, e que se relacionan no anexo a esta resolución.
Santiago de Compostela, 15 de novembro de 2007.
Xoán Ramón Doldán García
Director do Instituto Enerxético de Galicia
ANEXO
-Nº: 1.
Título: convenio de colaboración entre o Instituto Enerxético de Galicia (Inega) e a Universidade de Vigo para a realización da V edición das Xornadas Nacionais de Enxeñaría Termodinámica.
Obxecto: definir o marco de colaboración na organización das V Xornadas Nacionais de Enxeñería Termodinámica.
Sinatura: 4 de maio de 2007.
Importe: 12.000 .
-Nº: 2.
Título: acordo adoptado polo Instituto Enerxético de Galicia (Inega) e o Concello de Ourense sobre a modificación do convenio de colaboración do 29 de decembro de 2006 para promover e potenciar o uso da bicicleta como medio de transporte urbano no concello de Ourense.
Obxecto: modifícase a cláusula terceira.
Sinatura: 9 de maio de 2007.
Importe: 0 .
-Nº: 3.
Título: acordo adoptado polo Instituto Enerxético de Galicia (Inega) e o Concello de Lugo sobre a modificación do convenio de colaboración do 29 de decembro de 2006 para promover e potenciar o uso da bicicleta como medio de transporte urbano no concello de Lugo.
Obxecto: modifícase a cláusula terceira.
Sinatura: 9 de maio de 2007.
Importe: 0 .
-Nº: 4.
Título: convenio de colaboración entre o Instituto Enerxético de Galicia (Inega) e o Instituto de Ciencias da Educación (ICE) da Universidade de Santiago de Compostela.
Obxecto: definir o marco de colaboración para levar a cabo a publicación do libro de actas do IV Taller de educación enerxética, a organización do II Congreso Educación, enerxía e desenvolvemento sostible, a participación do Inega na II edición do curso de formación continua. A educación enerxética no profesorado de secundaria e en materia de formación.
Sinatura: 14 de maio de 2007.
Importe: 24.000 .
-Nº: 5.
Título: acordo adoptado polo Instituto Enerxético de Galicia (Inega) e o Concello de Ferrol sobre a modificación do convenio de colaboración do 29 de decembro de 2006 para promover e potenciar o uso da bicicleta como medio de transporte urbano no concello de Ferrol.
Obxecto: modificase a cláusula terceira.
Sinatura: 24 de maio de 2007.
Importe: 0 .
-Nº: 6.
Título: convenio de colaboración entre o Instituto Enerxético de Galicia (Inega) e a Universidade de Santiago de Compostela para a realización do curso de verán Avaliación de impacto ambiental, territorio e ambiente.
Obxecto: definir o marco de colaboración para a realización do curso de verán.
Sinatura: 25 de maio de 2007.
Importe: 2.000 .
-Nº: 7.
Título: convenio de colaboración entre o Instituto Enerxético de Galicia (Inega) e a Universidade de Santiago de Compostela para a realización do curso de verán Enerxías renovables: a enerxía do futuro.
Obxecto: definir o marco de colaboración para a realización do curso de verán.
Sinatura: 1 de xuño de 2007.
Importe: 2.000 .
-Nº: 8.
Título: convenio de colaboración entre a Consellería do Medio Rural, o Instituto Enerxético de Galicia (Inega), a Comunidade de Montes de Xinzo e a Asociación forestal de Galicia (AFG) para o fomento do aproveitamento enerxético da biomasa forestal primaria en Galicia.
Obxecto: dotar a comunidade de montes do equipamento forestal necesario para o aproveitamento mecanizado da biomasa forestal primaria que produce o monte e dunha nave para almacenar a estela procedente da biomasa.
Dotar o centro multiusos dunha planta para a produción de calor e auga quente e dos complementos para o seu funcionamento.
Analizar e perfeccionar os sistemas de colleita, transporte e estelamento da biomasa.
Analizar e avaliar o sistema de combustión e de alimentación.
Difundir o sistema entre expertos, comunidades de montes e silvicultores galegos.
Sinatura: 14 de xuño de 2007.
Importe: 265.859 .
-Nº: 9.
Título: renovación do convenio específico de colaboración entre o Instituto Enerxético de Galicia (Inega), a Fundación Axencia Intermunicipal da Enerxía de Vigo (Faimevi), a Fundación Axencia Enerxética da Coruña (FAEPAC) en materia de actuacións encamiñadas á mellora da eficiencia enerxética nos sectores de servizos públicos e da transformación da enerxía.
Obxecto: ampliar a duración do convenio específico do 27 de decembro de 2007 ata o día 31 de outubro de 2007.
Sinatura: 27 de xuño de 2007.
Importe: 0 .
-Nº:10.
Título: convenio específico de colaboración entre o Instituto Enerxético de Galicia (Inega), a Fundación Axencia Intermunicipal da Enerxía de Vigo (FAIMEVI) e a Fundación Axencia Enerxética Provincial da Coruña (FAEPAC) para a execución de cursos de condución eficiente de vehículos no marco do Plan de acción da estratexia de aforro e eficiencia enerxética en España 2005-2007 (4) correspondentes ao exercicio 2007.
Obxecto: a execución de cursos de condución eficiente de vehículos turismos, nos cales se formarán 823 condutores.
Sinatura: 5 de xullo de 2007.
Importe: 70.000.